Igen i dag blev arbejdet stoppet ved boringen af skifergas i Dybvad. Torsdag formiddag blev tre lastbiler forhindret adgang til pladsen af demonstranter, der stod med "Nej tak til skifergas"-skilte. Politiet ankom og blokaden blev kort tid efter opløst. Der er blokade, fordi demonstanterne er utilfredse med, at Total skal bore efter skifergas på dansk jord. De synes, det er forkert, at der skal udvindes skifergas i Nordjylland, da der er risiko for, at det påvirker grundvandet. Når man udvinder skifergas, pumpes vand fyldt med kemikalier ned for at sprænge skiferlagene dybt nede i jorden.

Opsummering:
Demonstranter og modstandere af skifergas fortsætter på femte døgn med at blokere for Totals lastbiler i Dybvad. Modstanderne havde i dag lænket sig sammen med jernkæder, så politiet måtte bruge boltsakse for at fjerne demonstranterne fra området ved Skævevej, hvor der skal prøvebores efter skifergas.